**Олимпиадные задания по ногайскому языку**

**5класс. 2019-2020 учебный год.**

1. Сингармонизм законына кайсы соьз бойсынмайды:

А) катеби

Б) кардаш

В) оьсимлик

Г) патша

2. Ногай алфавити неше аьриптен туьзилген:

А) 33

Б)35

В) 37

3. Кайсы соьзде тартым косымшалар бар:

А) авылдас

Б) карагус

В) йолдас

Г) кенжепайым

4.Омоним деген зат?

А)бир окылады, баска язылады

Б)бирдей окылады, бирдей язылады

В)карсы маьнеди анълатады

5. 3 фразеологизм язынъыз эм маьнесин анълатынъыз

6. «Куьпелеклерде» деген соьзде неше бувын, язынъыз

7. Бир тукымлы членли болган йыйма ойлап язув.

8. Кабатлы йыйма туьзинъиз

9. «Юлдыз» деген соьзде неше сес бар?

10.Асантай атларды сувгармага яяв кетти. (Йыймады синтаксис ягыннан айырув).

**Олимпиадные задания по ногайскому языку**

**6класс. 2019-2020 учебный год.**

1. Ногай тилининъ соьз байлыгынынъ куьплерине кирмейди:

А)асыл соьзлер

Б) диалект соьзлер

В) синонимлер

1. Эскирген 3 соьз язынъыз.

3. Кайсы соьзде тартым косымшалар бар:

А) кусларым

Б) китаплар

В) йолдас

Г) кишкентай

4. Антоним деген зат?

А)бир окылады, баска язылады

Б)бирдей окылады, бирдей язылады

В)карсы маьнеди анълатады

5. 3 фразеологизм язынъыз эм маьнесин анълатынъыз

6. «ярасык» деген соьзге синонимлер язынъыз.

7. Бир тукымлы членли болган йыйма ойлап язув.

8. Тувра соьз бен йыйма туьзинъиз

9. «балшыбын» деген соьзде неше сес бар?

А)8

Б)7

В)9

10. **Йыйма членлерине айырынъыз:**

Асан туьмени сувга кеткендей болып олтыры.

1. «Меним мектебим» тувдыртпа ис язув

**Олимпиадные задания по ногайскому языку**

**7 класс. 2019 – 2020 учебный год.**

1. **Морфология деген не зат?**

А) соьйлем кесеклер эм онынъ грамматикалык белгилери

Б)Соьзлер акында маьне беруьв

В. Соьз тизими акында маьне беруьв

**2 Сингармонизм законына бойсынмаган соьзлерди белгилев.**

а) Куьнбатар, ийтбурын, катеби.

б) Коьгоьлен, балалар.

В) кулаксал , ойын

**3.»Шолпанга» деген соьз кайсы келисте келген.**

а) Б.к.

б) О.к.

в) Й.к.

**4.Кайдай наклонение глаголда болмайды?**

а) шарт

б)заман

в) хабар

г)буйырык

**5 . Глаголдынъ келеек заман косымшаларын белгиленъиз.**

а) –ды/-ди,-ты/-ти, -ган/-ген, -кан/-кен

б) –ар,-ер, -р,-аяк, -еек, -як,- ек

в) –а,-е,-й

**6. ярдамшы соьйлем кесеклер:**

А)тиркевишлер, байлавышлар, кесекшелер.

Б) наречие, авыс

В)йыймадынъ бас членлери

**7.»Атым» деген соьзди морфология ягыннан айырув.**

**8. Берилген буйырык глаголлардан шарт глаголлар ясап, оьзликлер мен туьрлендиринъиз.**

**Туьс, оз, ойна( тек бирлик санда)**

**9. Йыймаларды синтаксис ягыннан тергев.**

Алма теректинъ туьбинде коркак коян яткан. Мине кирди ярасык яз, сен онынъ белгилерин яз.

**10.«Эсте сакланган куьн»** деп атап тувдыртпа ис язув.

**Олимпиадные задания по ногайскому языку**

**8 класс. 2019-2020 учебный год.**

1. Етекши байланысты коьрсетуьв

а)атадынъ улы

б)кинога барув

в) кишкей бала

2. Фразеологизмди шешуьв: "арасы ер мен коьктей"

а) бек узак

б) бек ювык

в)бир абыт

3. Йыймадагы подлежащее кайдай соьйлем кесек пен айтылган?

Узакта куьшли ура занъырады.

а)ат

б)уьн

в) сыпат глагол

4.Сказуемое не мен айтылган?

Эл ишинде яхшы коьп.

а)наречие

б)сан ат

в) ат

5. Кайсы соьзде янаса тартыклар язылады?

а)тон...ынъ

б)атасын...ынъ

в) баласын...ынъ

6.Йыймадынъ иершен членлери маьнелерине коьре неше куьпке боьлинедилер?

а)2

б)3

в) 4

7.Йыюв тиркевишлер кайсы?

а)эм, да,де,та,те

б)я,яде, не, бир

в) а, ама, тек

8.Сингармонизм законына бойсынмаган соьзлерди коьрсетуьв:

а)куьнбатар, книга

б)коьнигуьв, кайтты

в) тегершик, ойын

10.Синтаксис неди уьйретеди?

а)соьз биригуьвлердинъ эм йыймалардынъ туьзилисин эм маьнесин

б)соьйлем кесеклердинъ

в) токтав белгилерди кулланув акындагы правилоды

2."Табиатты саклав" деген тувдыртпа ис язув

**Олимпиадные задания по ногайскому языку**

**9 класс. 2019-2020 учебный год.**

1. Текстти окынъыз эм 2-14 борышларды толтырынъыз.

(1)Бурын- бурын заманда байлыгы савлай дуныяга айтылган Крымгерей хан яшаган. (2) Кумырскадай тоьгилген кара кумак койлары, мынълаганатлары, сансыз сапатсыз туварлары болыпты.(3) Баьри байлыкты да Крымгерей – сынъар улы уьшин йыйган. (4) Улына карап коьзлери тоймайды ханнынъ.(5) Казгерейдинъ айткан соьзи ерге туьспейди, сагынган затлары табылмай болмайды, куьсеген аслары янме – ян асылмай калмайды. (6) Баьриси де мунынъ тоьгерегинде айланып, айткан соьзлерин ерге туьсирмей, не зат пан да суьйинтпеге каьр шегеди.

1. Эр эркеси тентек болар дегенге усап, Казгерей де уьйлеге дейим орыннан турмас, асын ишип атка минип кетсе, уьйге келеегин эсине алмас. (8) Ишки мен, кыдырув ман, туьрли – туьрли кийимлер тиктирип,оздылар онынъ куьнлери.
2. Хан десенъ коьп куьрести оьзи савда Казгерейди уьйлендирмеге. (10) Ама ога яраган кызды не излеселер де, табалмадылар.(11) Кенъбай эм уьйкен коькирек тентек яс, коьрген – коьрген кызына ат тагып, аьр бирине де селеке этип, бурылып кетер эди. (12)Соьзининъ сыйы йок экенин анълаган сонъ, хан да эки – меки Казгерейге тилек салганын койды.

(13) Ала – коьктен, ала ерден хан каты авырыйды.(14) Куьннен –куьнге онынъ аьли осалдан осалга тартады. (15) Оьлеегин сезгенде, улын касына шакыртады:

- Ясым, тынъла мени аьруьв этип. Ялгызлык кыйын. Басынъа халк йыйылса, сасарсынъ, - деди.

-(16) Ва, не болган ды? (17) Авырган –авырган оьлетаган болса, дуныяда аьдем де калмас. (18) Сен энди де меним артыма калаяксынъ, атам! (19) Ал, бос соьйлеп, йолдаслардан да калдырдынъ, - деп атасына оьзиндикин айта берди.

(20) Атасынынъ коьзлери ясландылар. (21) Авыр куьрсинип, ол Казгерейге карады:

- Кеше – куьн ятып уйкламай, бир ерде бес такыйка олтырмай, сага деп дуныя малды йыйдым. (22) Терис эткенмен. (23) Оны тек соьле анъладым. (24) Колынъдагына сак бол, йолдасларды тешкерип сайла. (25) Баьри байлыгымнынъ да иеси сенсинъ. (26) Баьрисин де колынъа ал, санын – сапатын бил. (27) Юмарт аьдемнинъ басы болмайтаган. (28) Берип билгендей , алып та билмеге керек. (29) Коспасанъ, байлык оьспейди. (30) Эндиги сонъгы соьзим. (31) Яшавдан тамам безип , дуныядан кеткинъ келсе , табанга минерсинъ. (32) Онда уьйкен мыкка илинген ювен бар. (33) Сога асыларсынъ . (34) Сени коьтереек , мен караганман . (35) Мага да атам оьсет эткен эди. (36) Тек мен атамнынъ сонъгы соьзлериннен шыкпадым. (37) Мага керекпеди. (38) Ким биледи , сага керегип олтырса, карарсынъ. (39) Алла керектирмесин, ясым! (40) Йигиттей бол язлыгым, - деп айтып коьзлерин юмды . (41) Казгерей куьлемсиреп:

-Ва, атай, аьлеметсинъ сен! Мен ондай зат кайдан этейим? Халк мага сукланады, бизим байлыгымызга, - деди.

(42) Крымгерей уьндемеди, коьзлерин де ашпады.

(43) Атасынынъ яны шыкканын да анъламай калды эрке ул…

(44) Уьш йыл да озды . (45) Айтувлы эм халкка белгили йигит ханнынъ азбарында бир аксак козы да калмады.

(46) Тапканын ишип , эсирсе, болганын халкка уьлестирип , шашты , тоькти. (47) Сувдай агып кетти ханнынъ байлыгы .

(48) Бир куьн Казгерейди тойга шакырып дослары келдилер.(49) Бу суьйинип аьзирленип баслады.

- (50) Аькетпеге курманлыгынъ аьзирме? Биз де сага сенип келгенмиз, - дедилер олар. (51) Казгерей не айтаягын билмей, уьндемеди.

- (52) Неге кылпысып турасынъ уьндемей? Бир койды кызганып турысынъма? Кешединъ ишинде юздинъ басын тас эткенинъ ша? – деп каныктылар олар.

(53) Казгерей шыгып кетти эм, хыйлы заман озган сонъ, сокыр коразды алып уьйге кирди.

- (54) Мине, яслар, мунавдан баска, оллахый, бир затым да йок! – деди. (55) Ханнынъ ярлы улына селеке этип, дослары шыгып кеттилер. (56) Казгерей де ызларыннан ымтылды. (57) Тек яслардынъ биреви:

- Уьйинъде олтыр. Косымшасы йокка – юбаныш та йок, - деди.

(58) Алла соккан ийттей болып калды турган еринде Казгерей. (59) Ишпеге ас та, ашамага оьтпек те таппай, ханнынъ улы каьрип болды. (60) Бир аьдем кесек оьтпек бермеди, шакырып тостакай шайды иширмеди. (61) Уьйиннен шыкпай, тоьринде олтырып, асын – сувын ишип, конып калатаган йолдаслары ясырынып, тасаланып басладылар.

(62) Акшады мисетке сайымай, тилеген тенълерине увыслап уьлестирип, санап та карамайтаган эди. (63) Тувра айтылады: манълай теринъди тоькпесенъ – байлыктынъ басын билмессинъ, деп.

(64) «Каьрип атам – ав! Мага туваяк куьнди билген экенсинъ. Сонынъ уьшин оькинишли карап, кыйналып ян бергенинъ, - деп йылап табанга минди. Ялгыз бир оьсиетинъди битирейим», - деди.

(65) Аяклары – коллары калтырап, ювенге бир кесек заман карап турды. (66) «Асылсам – коьтерерме экен? Багана шириген болса ша?» - деп ойланып баьри кевдеси мен ювенге асылып тартты. (67) «Зав – зав – зав» деп тактадынъ арасыннан алтын каьпиклер куйылып басладылар. (68) Эки шелек алатаган ялпак шоьлмек эки – уьш такыйкадынъ ишинде толды.

(69) Казгерей бувынлары босап, орыннан козгалмай, олтырып калды. (70) Сонъ эсин йыйып, суьйинишке толды.

(71)Аз – аздан йок эткен малларын йыйып баслады. (72) Аьвелги досларын да мутты. (73) «Тенъди тинтип сайла, яманыннан яхшысын анълап кара, сырынъды тоькпеге асыкпа, зор ман йолдас этемен деп каныкпа», - деген атасынынъ ахыр соьзин энди эсиннен тайдырмады. (74) Ишкиди, ойсыз яшавды артка таслап, уьйленип янъы яшавды баслады.

(Е.Х.Булатукова)

**2 – 14 соравлардынъ яваплары болып санлар саналадылар, ызлы –ызыннан келген санлар яде соьз( соьз биригуьв). Оларды текст ишине белгилейсиз.**

**2. «Эрке» деген соьздинъ маьнеси кайсы йыймада ашыкланады?**

*1) Казгерейдинъ айткан соьзи ерге туьспейди, сагынган затлары табылмай болмайды, куьсеген аслары янме – ян асылмай калмайды.*

*2) Ишки мен, кыдырув ман, туьрли – туьрли кийимлер тиктирип, оздылар онынъ куьнлери.*

*3) Ишпеге ас та, ашамага оьтпек те таппай, ханнынъ улы каьрип болды.*

*4) Ишкиди, ойсыз яшавды артка таслап, уьйленип янъы яшавды баслады.*

*Явап: ----------------------------------------------------------------------------------------------------*

**3.Дайымлык биригуьв соьз бар йыймады белгиленъиз.**

*1) Бир куьн Казгерейди тойга шакырып дослары келдилер.*

*2) Бу суьйинип аьзирленип баслады.*

*3) «Неге кылпысып турасынъ уьндемей? Бир койды кызганып турысынъма? Кешединъ ишинде юздинъ басын тас эткенинъ ша?» - деп каныктылар олар.*

*4) Казгерей шыгып кетти эм хыйлы заман озган сонъ, сокыр коразды алып уьйге кирди.*

*Явап:---------------------------------------------------------------------------------------------------------*

**4. 1 - 6-ншы йыймаларда расатаган авысларды айырып алып язынъыз.**

Явап:----------------------------------------------------------------------------------------------------------

**5. 33 – 41 йыймалар ишиннен айырув тиркевишти белгиленъиз**.

Явап:-----------------------------------------------------------------------------------------------------------------------

**6. 3 –нши йыймадагы «сынъар» деген соьзге синонимлер язынъыз.**

Явап:---------------------------------------------------------------------------------------------------

**7. 67-71 йыймалардынъ ишиннен янасув байланыста келген соьз биригуьвлерди айырып алып язынъыз.**

Явап: ----------------------------------------------------------------------------------------------------------

**8. 55-нши йыймадан йыйма негизин айырынъыз.**

Явап: ------------------------------------------------------------------------------------------------------------

**9. 39-42 йыймаларда расатаган уьндевлерди айырып алып язынъыз.**

Явап: ------------------------------------------------------------------------------------------------------------

**10. Берилген йыймаларда баьри токтав белгилер санлар ман коьрсетилген. Яйылган аьл глаголларды билдиретаган санларды айырып алып язынъыз**.

*Эр эркеси тентек болар дегенге усап,(1) Казгерей де уьйлеге дейим орыннан турмас,(2) асын ишип атка минип кетсе,(3) уьйге келеегин эсине алмас. Ишки мен,(4) кыдырув ман, (5)туьрли – туьрли кийимлер тиктирип,(6) оздылар онынъ куьнлери. Кенъбай эм уьйкен коькирек яс,(7) коьрген – коьрген кызына ат тагып,(8) аьр бирине де селеке этип,(9) бурылып кетер эди(1)*

*Явап:------------------------------------------------------------------------------------------------------------*

**11. 5—нши йыйма ишинде неше йыйма негизи барын, сан ман коьрсетинъиз.**

Явап: -------------------------------------------------------------------------------------------------------------

**12. Берилген йыймаларда баьри токтав белгилер санлар ман коьрсетилген. Шарт наклонениедеги глаголды анълатып келген санларды айырып алып язынъыз.**

*Ама ога яраган кызды не излеселер де,(1) табалмадылар. Соьзининъ сыйы йок экенин анълаган сонъ,(2) хан да эки – меки Казгерейге тилек салганын койды.Куьннен – куьнге онынъ аьли осалдан осалга тартады. Оьлеегин сезгенде,(3) улын касына шакыртады:*

*- Ясым,(4) тынъла мени аьруьв этип. Ялгызлык кыйын. Басынъа халк йыйылса,(5) сасарсынъ,(6) – деди.*

*Явап:-----------------------------------------------------------------------------------------------------------------*

**13. 44 -52 йыймалардан оьзлик авысларды язынъыз.**

Явап:-------------------------------------------------------------------------------------------------------------------

**14. 52 – 61 йыймалар ишлериннен иершен заман йыймаларды белгиленъиз**.

Явап:---------------------------------------------------------------------------------------------------------------

**Олимпиадные задания по ногайскому языку**

**10-11класс. 2019-2020 учебный год.**

Вариант 1.

1 кесек.

Текстти окып 2-14 борышларды толтырынъыз.

Мине бу экен куллык.

1. Туьн бойы Менълаьруьв – абай, ынъыранып, янын салмага ер таппай кыйналып шыкты. 2 Ога яны авырган ясы да уйклаялмады. 3 Янъы уйкыга кетип бараятырган ериннен, бир сеслер эситип Мансур ушып турагалды. 4 Кеше авырувдан сыгылып тегаран шыккан анасын орындыктынъ касында коьрип, ол;

5- Анам, неге тургансынъ? – деп сорады эм сонда ок анасынынъ касына етти.

6- Сыйырды савып алаяк боламан, - деди Менълаьруьв, тынысын авыралып.

7- Кыйналма, анам, ят, мен Суьвретке барып келейим. 8 Кийинип – тыска шыккан Мансурдынъ дуьмле муьшесин эртенъги шактынъ, куьзгидей, таза авасы кушаклап, оны еп-енъил этти. 9 Бирден бу бираз ойланып турды да кайтара артына кайтты.

10 Арасы коьп кетпей, ол колына яйпа авыз шелек пен кишкей шатты алып, авлада куьйзеп яткан сыйырдынъ касына барды. 11Сыйыр, савылмага керегин сезип турды эм Мансур, эртеден савып келген бир усталардай болып, сыйырды савып баслады… 12 Сыйырдынъ елинине ястынъ бармаклары бек каты болып тийдилер. 13 Мансур эмшеклерди тарткышлаган сайын сыйыр ынжынды, яратпады, ишин тартты. 14 Оннан сонъ, бирерде тек турмай, йыбырдай берди.

15 - Сага не бола койды! 16 Токта бирерде, - деп екирип алды айванга яс.

17- Сыйырга онынъ бакырганы коьтере де ярамады. 18 Коьзлерин Мансурга акыйтып алып карады да куйрыгы ман онынъ елкесине бир ийги этип тартты… 19 Ондай затты сакламаган яс, ашувланып, сыйырдынъ буьйирине уьйкен колы ман каты сокты. 20Соккан олай тувыл, булай дегендей болып, сыйыр да онъ аягы ман астындагы, кишкей шатта тоьселип олтырган Мансурды кара ерге тевип туьсирди. 21 Шелек тесуьти-муьти мен, ушып кетип, актарылды.

22 – Тьфу, суьтинъ де, оьзинъ де тас бол, тебекей шошка! – деп ашувлы туькирди де Мансур авлага кетти. 23 Мунда ол, ералма отап турган еринде, куллыкка бараягын да мутып, уьйкен ога коьмилген эди.

24 «Тек бир эртенъиликтинъ оьзин де муна такым куллык этеди абай. 25 Аьли мен орын йыймадым, уьйдинъ ишин йыйыстырмадым. 26 А тавыкларша? 27 Оларга ем бермедим. 28 А кир ювганша? 29 Шыракмайга, сабынга, тузга бараятырганыша? 30 Уьйдинъ ишин-тысыныслап, ак куятаганша? 31 Кой, олардынъ баьрисин де тизеек болсанъ, айлак коьп. 32 Эм сол затлардынъ баьриси де тек бир анадынъ колыннан озадылар. 33 Ол кадер зат этетаган анага алла савлык берсин… 34 Калай этпеге керекти, ав? 35 Кимди аькелейим экен, састым, оллахый».

36 – Ис колай болсын! – деп, Мансурдынъ касына Сепер келди.

37 - Колайлы бол, Сепер, - деди Мансур, отавын койып.

38 – Куллыкка кешигемиз де, кардаш.

39 – Уьшини мен де кешигеятыр экенмиз, - деп, Мансур бир де ералмага, бир де Сеперге карады эм тура берди. 40 Сепер тенъининъ бир аьлемет болып туьрленгенин сезип:

41 – Мансур, турысынъ ярамайды мага, яде болган зат барма? – деди.

42 – Бир затта болган йок, - деди Мансур. 43 – Бизим куллык дегенимиз куллык болама?

44 Мине бу экен куллык эм оны этетаган аьне онда экен, - деп, уьйин коьрсете берип алдыга абытлады.

2. **Кайсы йыймада хабардынъ маьнеси ашылады:**

1. Бизим куллыктай кыйын куллык барма?
2. Куллыкка кешигемиз де ,кардаш.
3. Мине бу экен куллык эм оны этетаган аьне онда экен.

3.**7-9 йыймалардан тенълестируьв бар йыймады табынъыз.**

Явап\_\_\_\_\_\_\_\_\_\_\_\_\_\_\_\_\_\_\_

4.**5-7 йыймалардан кабатлы соьзди табынъыз.**

Явап\_\_\_\_\_\_\_\_\_\_\_\_\_\_\_\_\_\_\_

5.**10-15 йыймалардын арасында неше йыюв тиркевиш бар экенин коьрсетинъиз**.

Явап \_\_\_\_\_\_\_\_\_\_\_\_\_\_\_\_\_\_\_

6.**«Сокты» деген соьзге синоним табынъыз.**

Явап \_\_\_\_\_\_\_\_\_\_\_\_\_\_\_\_\_\_\_

**7.36-43 йыймалардан янасув йолы ман байланыскан соьз биригуьвди табынъыз.**

Явап \_\_\_\_\_\_\_\_\_\_\_\_\_\_\_\_\_\_\_

8. **1-нши йыймадынъ йыйма негизин коьрсетинъиз.**

Явап \_\_\_\_\_\_\_\_\_\_\_\_\_\_\_\_\_\_\_

9. **22-27 йыймалардан яйылган аьл оборотын табынъыз.**

Явап \_\_\_\_\_\_\_\_\_\_\_\_\_\_\_\_\_\_\_

**10. Йыймадагы токтав белгилери не затты анълатады?**

1. Яйылган аьл оборот
2. Уьндев
3. Бир тукымлы членлерди

11.**11-ншы йыймада неше йыйма негизи бар?**

Явап \_\_\_\_\_\_\_\_\_\_\_\_\_\_\_\_\_\_\_

12.7-14 йыймалардан уьндев бар йыймады табынъыз.

Явап \_\_\_\_\_\_\_\_\_\_\_\_\_\_\_\_\_\_\_

13.**11-13 йыймалардан тизбе-кабатлы йыймады табынъыз.**

Явап \_\_\_\_\_\_\_\_\_\_\_\_\_\_\_\_\_\_\_

14. **30-35 йыймалардан кирис соьз бар йыймады коьрсетинъиз.**

Явап \_\_\_\_\_\_\_\_\_\_\_\_\_\_\_\_\_\_\_

2 кесек

15.0 «Ана бизге-сав дуныя» деп атап, анадынъ яшавда орны акында тувдыртпа ис язув.

**ОТВЕТЫ**

5 класс ногай тил

|  |  |  |  |  |
| --- | --- | --- | --- | --- |
| 1 | 2 | 3 | 4 | 6 |
| а | в | г | б | 5 |

6 класс ногай тил

|  |  |  |  |
| --- | --- | --- | --- |
| 1 | 3 | 4 | 9 |
| в | а | в | а |

7класс ногай тил

|  |  |  |  |  |  |
| --- | --- | --- | --- | --- | --- |
| 1 | 2 | 3 | 4 | 5 | 6 |
| а | а | в | б | б | а |

**9 класс баьриси- 70 балл**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
|  | 1 | 3 | Савлай, баьри, баьриси, мунынъ, не зат | 1 | Бир, ялгыз | Алтын каьпиклер, ялпак шоьлмек, эки шелек | Дослары шыгып кеттилер | Ясым, ялгызым, атай | 3,6,8,9 | 3 | 1,5 | Бизим, олар | 53 |  |
| Бал  лы | 10 | 5 | 5 | 5 | 5 | 5 | 5 | 5 | 5 | 5 | 5 | 5 | 5 |  |

**10-11 класс баьриси- 100 балл**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
|  | 3 | 8 | Менълаьруьв | 1 | урды | Бизим куллык | Менълаьруьв-абай кыйналып шыкты | 23 | 3 | 2 | 7 | 11 | 35 |  |
| Бал  лы | 10 | 5 | 5 | 5 | 5 | 5 | 5 | 5 | 5 | 5 | 5 | 5 | 5 | 30 |